open-index/open-wikipedia-markdown huggingface dataset:
Vinko Paić-Ožić

**Vinko Paić-Ožić** (Split, 27. svibnja 1912. - Sinj, 22. kolovoza 1941.), hrvatski antifašistički borac i komunist.

Rodio se u splitskoj zemljoradničkoj obitelji. Godine 1939. pristupio je KPJ/KPH. Po slomu Kraljevine Jugoslavije, započeo je sakupljati oružje za ustanak. Krajem lipnja 1941. postao je član borbenih grupa za izvođenje sabotaža, diverzija i oružanih napada na fašiste. Prilikom formiranja Prvog splitskog partizanskog odreda 9. kolovoza 1941., Paić-Ožić je bio među komunistima i skojevcima koji su ušli u njegov sastav. Odred je krenuo u akciju 11. kolovoza iz splitskog polja preko Mosora za Dinaru. Odred je kod sela Košute upao u zasjedu pripremljenu od strane lokalne ustaške milicije, oružnika, ustaša i Talijana rano ujutro 14. kolovoza. U borbi je teško ranjen, pa je dragovoljno odlučio pokrivati povlačenje partizanskog odreda i dvaput odbio povlačenje. Krajem dana je uhvaćen i dopremljen u sinjski zatvor, gdje je umro od posljedica ranjavanja i mučenja, a da nije odao ni svoje ime.

Dana 24. srpnja 1953. proglašen je narodnim herojem.

## Napomene

## Vanjske veze

* Ratna kronika Splita 1941.-1945.
Goran Marković (glumac)

**Goran Marković** (Split) je hrvatski kazališni, televizijski i filmski glumac.

## Filmografija
### Televizijske uloge
* "Larin izbor" kao Boban (2012.)
* "Loza" kao Vinkić Radovani (2011.-2012.)

### Filmske uloge
* "Mrak" kao Frane (2011.)
* "Vjerujem u anđele" kao Miro (2009.)

## Vanjske veze
*
Igor Mrduljaš

**Igor Mrduljaš** (Split, 1945. - Zagreb, 1. listopada 2013.), hrvatski teatrolog i kazališni kritičar.

## Biografija

Radio je u  Splitu,Živio u Rijeci Varaždinu i Zagrebu gdje je i umro.Radio je u Zagrebačkom kazalištu mladih i  Zagrebačkom kazalištu lutaka. Uređivao je mnogo kazališnih publikacija i časopisa te nekoliko knjiga koje obrađuju važne teme i osobe hrvatskoga glumišta u raznim odsječcima vremena. Postupno je od tajnika Zavoda za industrijsku pedagogiju u bivšem sustavu, zatim voditelja kazališne promidžbe, kazališnog ravnatelja, postao cijenjeni teatrolog i povjesničar kazališta, a poslije i sposobni političar u svojstvu pomoćnika ministra za informiranje, pomoćnika ministra kulture za informiranje te kvalificirani i educirani zamjenik predstojnika Ureda za odnose s javnošću Vlade Republike Hrvatske.

Godine 1969. kao predsjednik studenata Rijeke dao je riječkom klubu za mladež ime po poznatom prosvjedniku Janu Palachu - klub *[[Palach]]*.

Osamdesetih je bio jedini u hrvatskoj teatrologiji koji je tipološki razvrstao hrvatsku kazališnu kritiku na novinsku i časopisnu kritiku.

Član Hrvatskog društva kazališnih kritičara kojem je bio dugogodišnji tajnik (1978-88) i  predsjednik (2005-10), član Međunarodne udruge kazališnih kritičara (AICT) i Društva hrvatskih književnika. Imao je stalnu rubriku u hrvatskom tjedniku za kulturu Hrvatsko slovo (Hrvatsko glumište).

## Nagrade i priznanja
* 2013. Nagrada "Dimitrije Demetar" za životno djelo Hrvatskog društva kazališnih kritičara i teatrologa.

## Djela
* *Sto godina kazališta u Varaždinu*. Narodno kazalište August Cesarec, Varaždin, 1973.
* *Dramski vodič. Izbor iz hrvatske dramatike XX. Stoljeća*, Hrvatsko društvo dramskih kritičara i teatrologa, Zagreb, 1978. (englesko izdanje 1979., dopunjeno hrvatsko izdanje AGM/HDKKT, Zagreb, 1984.)
* *Zagrebački kabaret, slika jednog rubnog kazališta*, Znanje, Zagreb, 1984.
* *Deset godina druženja. Teatar u gostima 1974.-1984.*, Teatar u gostima, Zagreb, 1984.
* *Dubravko Dujšin, poslovi i dani*, Hrvatsko društvo dramskih kritičara i teatrologa, Zagreb, 1988.
* *Potjeh, Toporko i Neva Nevičica' (dramatizacije bajki), AGM, Zagreb, 1994.
* *Ad HOC cabaret. Hrvatsko ratno glumište*, AGM, Zagreb, 1994.
* *O hrvatskome glumištu* (kolumne iz Hrvatskog slova), Hrvatska kulturna zaklada, Zagreb, 1999.
* *Glumište u stupcu*(kolumne iz Hrvatskog slova), Hrvatska kulturna zaklada, Zagreb, 2007.
* *30 godina putujućega kazališta. Teatar u gostima 1974.-2004*., Teatar u gostima, Zagreb, 2004.
* *Relja Bašić, 50 godina kazališnog i filmskog stvaralaštva*, Teatar u gostima, Zagreb, 2004.
* *Glumac i njegovo doba. Knjiga o Dubravku Dujšinu'', Naklada Pavičić, Zagreb, 2006.

## Literatura

## Vanjske veze
* HDKKT - Demetrova nagrada za životno djelo
* Teatar.hr 
* Božidar Petrač, predsjednik Društva hrvatskih književnika o Igoru Mrduljašu, 4. listopada 2013.
Duško Pavasović

**Duško Pavasović** (Split, 15. listopada 1976.), slovenski šahist hrvatskog podrijetla, velemajstor. Prvo je bio hrvatski državljanin, a poslije je uzeo slovensko državljanstvo.

Na slovenskoj je nacionalnoj ljestvici od travnja 2007. bio drugim iza Beljavskog s 2567 bodova.
Po statistikama FIDE sa službenih internetskih stranica od 14. travnja 2012., ima 2557 bodova, 4. je aktivni igrač na ljestvici šahista u Sloveniji, 317. u Europi a 397. na svijetu. 
Velemajstor je od 1999. godine.

Sudjelovao je na četirima šahovskim olimpijadama: 1998. u Erevanu (6/10 na 3. ploči), 2000. u Istanbulu (8,5/12 na 4. ploči), 2002. i 2004. godine. Pojedinačni prvak Slovenije bio je 1999., 2006. i 2007. godine. Drugi je bio 1998. i 2003. godine. Na europskom pojedinačnom prvenstvu u šahu 2007. bio je 4.. Imao je najviši rejting na turniru od 2765 bodova. Na europskom momčadskom prvenstvu je sa Slovenijom bio 7. u Batumiju 1999. i 5. u Leonu 2001. godine.

2007. je pobijedio na memorijalu Milana Vidmara.

Bio je član je šahovskog kluba Mravince. 

## Izvori
*Duško Pavasović na Chessgames.com
*FIDE 
*Šahovska zveza Slovenije  Zgodovina
Magda Matošić

**Magda Matošić** (Split) je hrvatska kazališna, televizijska i filmska glumica.

## Filmografija
### Televizijske uloge
* "Novo doba" kao gospođa sa psićem (2002.)
* "Velo misto" kao Tomina žena (1980.-1981.)

### Filmske uloge
* "Posljednja volja" kao teta Mare (2001.)

## Vanjske veze
*
Ana Lelas

**Ana Lelas** (Split, 2. travnja 1983.) hrvatska košarkašica članica Hrvatske košarkaške reprezentacije i Lattes Montpelliera, igra na poziciji centra.

## Karijera
Ana je profesionalnu karijeru započela 1999. godine u košarkaškom klubu Splićanka, od 2000. do 2002 igra za ŽKK Montmontaža, 2002. prelazi u ŽKK Jolly Šibenik 2004. i 2005. igra za francuskim klubovima Tarbes i  Aix En Provence, 2005. i 2006. igra u Španjolskoj za Real Club Celta Vigo, 2006. se vraća u Francusku u Mourenx Basket, a zatim u Bourges da bi od 2010. zaigrala za Lattes Montpellier za koji i sada igra.

Sudjelovala je na završnom turniru europskog prvenstva 2007. godine.

2008. je bila u skupini igračica koje je pozvao izbornik Nenad Amanović na pripreme za EP 2009..

## Izvor
Dominik Luccari

**Dominik Luccari** (*Lukaris*, *Lukarić*) (Split, ? - Split, † 1348.), splitski patricij iz plemićke obitelji Lukari i .

Poslije smrti nadbiskupa Baliana izabran je za novog splitskog nadbiskupa. Međutim, budući da je jedan dio splitskih kanonika bio protiv njegova izbora, otišao je Dominik u Avignon na dvor pape Ivana XXII. koji ga je potvrdio i posvetio za splitskog nadbiskupa.

Nadbiskup Dominik je posvetio veliku brigu izgradnji katedralnog zvonika, borio se protiv bogumilske hereze koja se širila iz Bosne na primorje, a njegova je zasluga i što je dao prepisati sve stare listine i povelje koje su hrvatski knezovi i kraljevi, kao i oni ugarsko-hrvatski, izdali splitskoj Crkvi te ih uobličio u zbirku pod nazivom *montanum*.

Umro je 1348. godine za vrijeme velike epidemije kuge koja je poharala Split i čitavu Europu.

## Napomene

## Literatura
* *Novak, Grga, Povijest Splita I., Čakavski sabor, Split, 1978.*
Vicko Mihaljević

**Vicko Mihaljević** (1861. - 1911.) je bio hrvatski političar i hrvatski književnik. Po struci je bio odvjetnik.

Kao političara pamti ga se kao  gradonačelnika odnosno načelnika splitske općine od 1907. do 1911., čiji je lik utjelovljen u seriji Velom mistu, a odglumio ga je poznati hrvatski glumac Boris Buzančić. Dok je Mihaljević bio gradonačelnikom, kao prvi općinski prisjednik, zamjenjivao ga je Vinko Katalinić sve do Mihaljevićeve smrti.

Zanimljivost je da je Vicko Mihaljević još 1900-ih godina bio ekološki svjestan. Kad su Vid Morpurgo i njegov poslovni partner Emil Stock dobili koncesiju za izgradnju tvornice likera u Supavlu (splitskom predjelu, onda izvan grada), koncesiju je osporavao tvrdeći da će tvornički otpad zagađivati okolinu. Tom su osporavanju pridonijeli i politički sukobi, jer je Mihaljević bio pravaš.

U književnost je ostavio trag kao pjesnik. Pseudonim kojim se služio je Neurastenicus. Pisao je šaljive pjesme, prigodnice i hrvatske domoljubne pjesme. U nekim je pjesmama proročanski navijestio velike ratove što su uslijedili u budućnosti. 
Glede domoljubnosti svojih pjesama, dobio je premali prostor kod prikaza književne povijesti u Hrvata. Ipak, njegov je doprinos prepoznao Anatolij Kudrjavcev te ga je uvrstio u svoju antologiju *Splite moj: poezija o Splitu* iz 2002. godine. 2005. je godine reizdana njegova zbirka *Pregršt sušnja*, uz pogovore jezikoslovca Radovana Vidovića i Tonka Maroevića.
Njegovu su zbirku pjesama Pregršt sušnja ilustrirali poznati splitski slikar Ante Katunarić, Meneghelo Dinčić i sam Vicko Mihaljević. Primjerak zbirke slučajno je pronađena na zagrebačkom smetištu i potom je priređena za pretisak.

Objavio je zbirke:
*Na uztuk/ izpuškarao Neurastenicus, 1900.
*Pregršt sušnja / skupio Neurastenicus, 1905. (posveta: *Svojemu najboljemu prijatelju i nerazdruživomu poznaniku D. Vicku Mihaljeviću odvjetniku u Splitu da se još jednom naplače, nasmije i naljuti. Neuratstenicus na vansudbenu prijatnu pohranu ljubezno i zahvalno predaje*), ilustrirali: Ante Katunarić, Meneghelo Dinčić i Vicko Mihaljević

## Izvor
*Pregršt sušnja, reizdanje 2005., Ex libris, Zagreb, 
*Splite moj: poezija o Splitu, 2002.
*Nevenka Bezić-Božanić: Književni odrazi i kulturna zbivanja u Splitu u drugoj polovici 19. stoljeća, Dani Hvarskoga kazališta. Građa i rasprave o hrvatskoj književnosti i kazalištu, sv.26 br.1 travanj 2000.
*Udarna trojka i Pismice dotura Vice, Slobodna Dalmacija, 3. rujna 2005.
*Frano Dulibić: Grafička kultura svestranog Ante Katunarića , Kulturna baština : časopis za pitanja prošlosti splitskoga područja (0351-0557) 38 (2012), 38; 163-178, Pregled bibliografske jedinice broj: 618876, Hrvatska znanstvena bibliografija
*Groblje Lovrinac - Pro Memoria

## Vanjske veze
*Naslovnica zbirke Pregršt sušnja
Tina Morpurgo

**Tina Morpurgo** (Split, 6. 3. 1907 – Sabirni logor Banjica, 1. 6. 1944), jugoslavenska slikarica iz Splita.

## Biografija
Rodila se 1907. u Splitu u obitelji aškenaskih Židova, poznatih splitskih knjižara i poduzetnika. Hrvatski preporoditelj Vid Morpurgo bio je brat njenog djeda po ocu, Josipa Morpurga, odnosno stric njenog oca Viktora Morpurga. Nakon što je završila srednju školu posvetila se slikarstvu. 1931. godine održala je prvu samostalnu izložbu na kojoj je izložila pedesetak radova u tehnici ulja, tempere i crteža. Slikala je krajobraze splitske okolice i mrtvu prirodu u realističkom stilu. 1932. je godine pošla u privatnu školu u Trst, gdje je imala rodbinu. Planirala je nastaviti školovanje i slikarski se razvijati u Münchenu, no uspon nacista i svjetska gospodarska kriza prisilili su je ostati u rodnom gradu te je prestala slikati. 1943. je zajedno s roditeljima deportirana u sabirni logor na Banjici. 1. lipnja 1944. ubilo ju je osoblje Schutzstaffela na stratištu Jajincima, kamo su odvodili logoraše iz Banjice na smaknuće. Preživjeli članovi njene obitelji i prijatelji sačuvali su joj slike. Iste su poslije izložene 1974. u židovskoj zajednici u Splitu, židovskoj zajednici u Beogradu te 1975. u Židovskom povijesnom muzeju u Beogradu.

## Reference

## Literatura
* 

## Vanjske veze
*Plakat
Drago Marković

**Drago Marković** (Kučine kraj Splita, 5. studenog 1901. – Šekovići, 17. srpnja 1943) bio je sudionik Narodnooslobodilačke borbe i narodni heroj Jugoslavije.

## Biografija
Rođen je 5. studenog 1901. godine u selu Kučine kraj Splita, u težačko-radničkoj obitelji. Nakon što se zaposlio u tvornici cementa u Solinu, uključio se u radnički pokret. Sudjelovao je u nizu štrajkova i demonstracija. Ubrzo je postao član Komunističke partije Jugoslavije.

Sudionik Narodnooslobodilačke borbe bio je od 1941. godine. Organizirao je skupljanje oružja za ustanak i sudjelovao u akcijama udarnih grupa protiv okupatora. Prilikom formiranja Splitskog partizanskog odreda 11. kolovoza 1941., Drago je postavljen za zapovjednika voda. U ožujku 1942. godine formiran je Mosorski partizanski odred, a Drago je postao njegov borac. Prilikom formiranja Druge dalmatinske brigade, postavljen je za partijskog rukovoditelja i zamjenika političkog komesara Prve čete Trećeg bataljuna. Sa brigadom je, 1943., sudjelovao u bitkama na Neretvi i Sutjesci.

Poginuo je 17. srpnja 1943. godine kada su njemački vojnici i ustaše iz Tuzle iznenada napali partizansku bolnicu u Šekovićima u kojoj se oporavljao.

Ukazom predsjednika Federativne Narodne Republike Jugoslavije Josipa Broza Tita, 27. studenog 1953. godine, proglašen je za narodnog heroja.

## Reference
Zdeslav Vrdoljak

**Zdeslav Vrdoljak** (Split, 15. ožujka 1971.), bivši hrvatski vaterpolist.

Igrao je HAVK Mladost iz Zagreba na poziciji napadača, do završetka sezone 2008./09. Igrao je i u Italiji. Sudjelovao je na olimpijskim igrama 1996. u Atlanti, kada je hrvatska vaterpolska reprezentacija osvojila srebrnu medalju. Nastupio je na Europskom prvenstvu u Sevilli 1997., a nakon toga nije nastupao za reprezentaciju deset godina. Vratio se u VK Mornar i postao ponajbolji igrač hrvatske lige. Ponovno je u reprezentaciji, dobivši poziv izbornika Ratka Rudića. Bio je kapetan na Svjetskom prvenstvu u Melbourneu 2007., kada je hrvatska reprezentacija osvojila zlatnu medalju. Proslavio je 36. rođendan, baš za vrijeme prvenstva.
Dvostruki je dobitnik je Državne nagrade za šport "Franjo Bučar", kao član reprezentacije 1996., te osobno 2007. godine.
Mile Smodlaka

**Mile Smodlaka** (Split, 1. siječnja 1976.), hrvatski vaterpolist, visok 198 centimetara i težak 115 kilograma.

Igra za Vaterpolski klub Jadran iz Splita, na poziciji centra, nakon što je nakon 12 godina u sezoni 2009./10. napustio dubrovački Jug. Jednu sezonu odigrao je u Kotoru za Vaterpolo akedmiju Cattaro sa kojom je osvojio LEN kup. Nastupio je 161 put za hrvatsku vaterpolsku reprezentaciju. Sudjelovao je na Olimpijskim igrama 2000. i 2004. Osvojio je dvije srebrne medalje na Europskim prvenstvima 1999. u Firenzi i 2003. u Kranju. Osvojio je zlatnu medalju na Svjetskom prvenstvu u Melbourneu 2007. Bio je jedan od ključnih igrača na SP. Dobitnik je Državne nagrade za šport "Franjo Bučar" 2005.

Jedan je od najboljih igrača Vaterpolskog kluba Jug u povijesti u čijoj je kapici osvojio 2 naslova prvaka Europe, Kup LEN i europski Superkup. Osvojio je 7 naslova prvaka Hrvatske i 7 kupova Hrvatske, kao i prvo izadnje Jadranske lige.
Ognjen Sviličić

**Ognjen Sviličić** (Split, 1971) hrvatski redatelj.

## Biografija

Pohađao je klasičnu gimnaziju u Splitu. Diplomirao na Akademiji dramske umjetnosti u Zagrebu 1997. godine kratkometražnim filmom "Domina". Probio se na europsku filmsku scenu igranim filmom Armin koji je osvojio nekoliko nagrada među kojima je i nagrada na filmskom festivalu u Karlovym Varyma 2007. za najbolji film iz bivše komunističke zemlje. Film je također prikazan na Berlinaleu.

## Filmografija

* Puna kuća (1998.)
* Da mi je biti morski pas (1999.)
* Ante se vraća kući (2001.)
* Oprosti za kung fu (2004.)
* Armin (2007.)
* 2 sunčana dana (2010.)

## Izvori

## Vanjske veze

* Sviličić na film.hr
Tedi Spalato

**Tedi Spalato** (rodnim imenom **Tadija Bajić**) je splitski kantautor dalmatinske zabavne glazbe, skladatelj, instrumentalist, glazbeni producent i dobitnik Porina. Prepoznatljiv je po tihim dalmatinskim šansonama s intimnim poetskim tekstovima. Kritičari njegovu glazbu opisuju kao spretan spoj klasične dalmatinske pjesme, šansone, jazza i world music elemenata.

## Karijera
Rođen je u Splitu u obitelji glazbenika amatera, a podrijetlom je iz Potpoletnice u općini Zadvarje, kao i državni odvjetnik Mladen Bajić. Prve glazbene poduke stječe u obitelji, kao i od profesora Marinka Katunarića i Ljube Stipišića.

Tedi Spalato do 18. godine svira i pjeva u lokalnim klapama i grupama, kada pristupa sastavu "Anima", gdje proučava soul i jazz glazbu. Do 1982. je bio studijski glazbenik, kada postaje gitarist sastava More. More je poznato po tome da su njegovi članovi bili brojni kasnije poznati glazbenici, uz Spalata i Oliver Dragojević, Meri Cetinić, Jasmin Stavros, Doris Dragović i Remi Kazinoti.

Godine 1985. započinje solističku karijeru, a paralelno u HNK Split nastupa u operetama, dramskim i baletnim predstavama.

Tedi Spalato ima iza sebe nekoliko nastupa na domaćim i inozemnim festivalima zabavne glazbe, a najvjerniji je bio Splitskom festivalu, na kojem se pojavljuje od 1980-ih. Poznat je i po suradnji s mnogim eminentnim glazbenicima, među ostalima s Gibonnijem, Oliverom Dragojevićem, Meri Cetinić, Zoricom Kondžom, Ljupkom Dimitrovskom, Marijanom Banom i Tamarom Obrovac.

Višestruko je nagrađivan na festivalu šansone u Šibeniku, a dobitnik je i tri nagrade Porin.

## Festivali
* Splitski festival 1986.
* Splitski festival 1988.
* Melodije Jadrana 1999.

## Diskografija
### Kao član skupine More
* "Hajde da se mazimo" (1983.)

### Kao samostalni izvođač
* "Dalmatinska pismo moja" (1998.)
* "Ponoćka" (EP - 1999.)
* "Live in Lisinski" (2000.)
* "Kao da se vrime" (2001.)
* "Dalmatinska pismo moja" - reizdanje (The Best Of) (2003.)
* "Lipote gladan, ljubavi žedan" (2005.)
* "Kadenca"  (2009.)

### Kao producent
* "Zvona zvone" - Ljupka Dimitrovska (1990.)

### Najveći hitovi
* *Konoba* (s Meri Cetinić)
* *Dalmatino povišću pritrujena* (s Josipom Gendom)
* *Dobro ti more bilo*
* *Sve ću preživit*
* *More snova*
* *Lipote gladan, ljubavi žedan*

## Reference
Vedran Vukušić

**Vedran Vukušić** (Split, 18. prosinca 1982.) hrvatski je profesionalni košarkaš. Visok 2,06 m i težak 98&nbsp;kg. Igra na poziciji krila, a nije mu strano igrati ni krilnog centra. Trenutno igra u Cedeviti.

## Karijera
### Amerika
Svoju karijeru je započeo u mlađim uzrastima KK Splita. Split mu je nudio 7-godišnji ugovor, koji je odbio. Sa samo 17 godina, odlazi živjeti u Ameriku. Upao je na sveučilište Northwestern, gdje je postao član *Wildcatsa*. U svojoj prvoj sezoni u Americi već na početku je odigrao 7 uzastopnih susreta, ali je zaradio neugodnu ozljedu ramena. Morao je pauzirati 5 mjeseci, ali je usprkos ozljedi uspio sakupiti 25 nastupa. U samo 17.4 minute u prosjeku provedene na parketu sakupio je respektbilnih 5,1 poena i 1,9 skoka. Sljedeću sezonu je preskočio, jer je ponovo ozljedio isto rame. U drugoj sezoni je odigrao nešto više i u samo 36.9 minuta u prosjeku provedenih na parketu sakupio je 14.3 poena, 4.3 skoka. U trećoj sezoni igrao je nešto manje minuta provedenih na parketu, ali to ga nije omelo da odigra slabiju sezonu. Ukupno je u 35 minuta zabijao 16.8 poena i sakupio 4 skoka. U zadnjoj sezoni provedenoj na sveučilištu postao je najbolji igrač momčadi, a i statistika mu se je popravila. Imao je prosjek od 19 poena i 3 skoka po susretu.

### Europa
#### Cibona
Odlazi u Europu, točnije u izraelski Ironi Nahariya. Tu je proveo samo jednu sezonu i nije se naigrao. Dočekao je poziv iz zagrebačke Cibone, koja ga je dovela kao pojačanje za Euroligu.

#### Cedevita
U srpnju 2010. potpisuje za Cedevitu, skupa sa kolegom iz Cibone Trohom.
Davor Runtić

**Davor Runtić** rođen je 1941. u Splitu i od djetinjstva živi u Slavoniji. 
Profesor je povijesti i zemljopisa. Sudionik je Domovinskog rata i slikar sa statusom slobodnog umjetnika.

Davor Runtić je autor preko trideset knjiga o Domovinskom ratu. Jedan od najplodnijih pisaca i kroničara Domovinskog rata.

Među njima su najpoznatije:
* serijal knjiga Junaci Domovinskog rata
* Domovinski Rat- rat prije rata
* Vrijeme modrih kaciga
* Od Borova Sela do Sarajevskog mira
* Vukovar i istočno bojište

Runtić primječuje, da u dijelu domaćeg tiska postoje novinari koji šire propagandu koja namjerno ruši vrijednosti Domovinskog rata.

## Vanjske veze
*[[Glas koncila], 30.08.2009 ]
*ezdar.hr, trideseta knjiga o Domovinskom ratu

## Izvori
Franko Strmotić

**Franko Strmotić** (Split, 1944. - Split, 15. listopada 2011.) je bio hrvatski kazališni, televizijski i filmski glumac.

## Filmografija
### Televizijske uloge
* "Nova doba" kao primarijus (2002.)
* "Nepokoreni grad" (1982.)
* "Sedam sekretara SKOJ-a" (1981.)
* "Velo misto" (1980.-1981.)
* "Naše malo misto" (1970.-1971.)

### Filmske uloge
* "Ta divna splitska noć" kao redikul (2004.)
* "Posljednja volja" kao pijanac #2 (2001.)
* "Da mi je biti morski pas" kao čovjek s prozora (1999.)
* "Mali libar Marka Uvodića Splićanina" (1997.)

## Vanjske veze
*
*Vijest o smrti glumca
Snježana Sinovčić-Šiškov

**Snježana Sinovčić-Šiškov** (Split) je hrvatska kazališna, televizijska i filmska glumica.

## Filmografija
### Televizijske uloge
* "Loza" kao Marija Radovani (2011.-2012.)

### Filmske uloge
* "Leto kada sam naučila da letim" kao Luče (2022.)
* "Da mi je biti morski pas" kao Mare (1999.)                               
* "Kuduz" (1989.)
* "Ovo malo duše" kao Hanifa (1986.)

## Vanjske veze
*
Duje Rendić-Miočević

**Duje Rendić-Miočević** (Split, 29. lipnja 1916. - Zagreb, 3. travnja 1993.), hrvatski arheolog.

Potomak je splitsko-bračke plemićke obitelji. Njegov djed Dujam bio je prvi hrvatski  nakon pobjede narodnjaka 1882. godine.

Splitsku klasičnu gimnaziju završio je 1934. godine. Studirao je i predavao klasičnu arheologiju na Filozofskom fakultetu u Zagrebu (1955.-1983.) gdje je bio i ravnatelj Arheološkog muzeja (1966.-1979.). tijekom Drugog svjetskog rata bio je kustos pripravnik u Arheološkom muzeju u Splitu.

Vodio je više arheoloških iskapanja (Solin, Murter, Danilo i dr.).

## Djela

* *Ilirska onomastika na latinskim natpisima Dalmacije*, 1950.
* *I Greci in Adratico*, Rim, 1962.
* *Umjetnost Ilira u antičko doba*, 1984.
* *Carmina epigraphica*, 1987.
* *Iliri i antički svijet*, 1989.

## Napomene

## Literatura

* *[[Opća i nacionalna enciklopedija|Opća i nacionalna enciklopedija u 20 knjiga]], sv. XVII, Pro Leksis, Zagreb, 2007.*
Ante Rendić-Miočević

**Ante Rendić-Miočević** (Split, 1943.), hrvatski povjesničar umjetnosti, arheolog i muzejski savjetnik.

Osnovnu školu je završio u Splitu, gdje je započeo i klasičnu gimnaziju koju je završio u Zagrebu. Godine 1969. diplomirao je povijest umjetnosti i arheologiju na Filozofskom fakultetu u Zagrebu. Prvo radno iskustvo stječe u Arheološkom muzeju u Splitu, a nakon polaganja stručnog ispita 1973. zapošljava se u Arheološkom muzeju u Zagrebu kao kustos. Kasnije ostaje viši kustos, a od 1986. muzejski savjetnik.

Autor je ili suautor brojnih izložbenih projekata, među kojima su i "Blaga hrvatskih muzeja-Arheološki muzej Zagreb" u Arezzu i Torinu te autor izložbe koja je obilježila 150. obljetnicu Arheološkoga muzeja s naslovom "Muzeopis". Bio je član *Hrvatskog muzejskog vijeća*, *Povjerenstva za izradu prijedloga muzejskog zakona*, mnogobrojnih komisija, te *Upravnog vijeća Hrvatskoga povijesnog muzeja*, a od 2002. i dopisni je član uglednoga *Njemačkog arheološkog instituta* (DAI) u Berlinu.

Za svoj rad nagrađen je Redom Danice hrvatske s likom Marka Marulića.

## Napomene

## Vanjske veze

* MDC - Personalni arhiv
Livia Puljak

**Livia Puljak** (Split, 25. listopada 1977.) je hrvatska znanstvenica i izvanredna profesorica Medicinskog fakulteta u Splitu. Pročelnica je Katedre za histologiju i embriologiju Medicinskog fakulteta u Splitu.

## Biografija

Rođena je 25. listopada 1977. u Splitu. Diplomirala na Medicinskom fakultetu u Splitu 2002. godine. Trogodišnje postdoktorsko usavršavanje obavila je u Sjedinjenim Američkim Državama, na University of Colorado Health Sciences Center, Denver, Colorado i na University of Texas Southwestern Medical Center, Dallas, Teksas. Doktorirala je 2008. na Medicinskom fakultetu u Splitu. Izvanredni je profesor na Katedri za histologiju i embriologiju Medicinskog fakulteta u Splitu.

Za vrijeme studija osnovala je splitsku podružnicu studentske udruge CroMSIC, u Dallasu je utemeljila udrugu postdoktoranada, a nakon povratka u Hrvatsku pokrenula je hrvatski ogranak Cochrane kolaboracije te bila prva direktorica Hrvatskog Cochrane ogranka. Od 2010. do 2011. bila je prodekanica za znanost Medicinskog fakulteta u Splitu. Zamjenica je voditelja doktorskog studija Translacijska istraživanja u biomedicini. Članica je Upravnog vijeća Zaklade Željko J. Bošnjak.

### Popularizacija znanosti

Voditeljica je edukacije u Hrvatskom Cochrane ogranku, članica organizacijskog odbora Festivala znanosti Sveučilišta u Splitu i organizacijskog odbora Noći istraživača u Splitu. Sudjeluje s predavanjima u Tjednu mozga. U okviru projekta popularizacije znanosti Ministarstva znanosti, obrazovanja i sporta Republike Hrvatske prevela je knjigu Gdje su dokazi? koja je objavljena u ožujku 2014. godine. u nakladi Profila.

## Izvori

## Vanjske veze

* Livia Puljak
Toma Niger

**Toma Niger** (lat. *Thomas Niger*), (Split, o.1450. - Split, o.1532.), hrvatski biskup, diplomat i humanist.

## Biografija
Podrijetlom je iz splitske građanske obitelji, vjerojatno hrvatskih korijena. Nedostaju podaci o njegovu djetinjstvu i obrazovanju, no vjeruje se da je prvo obrazovanje primio u rodnom gradu, a nastavak školovanja u Padovi. Bio je učitelj gramatike na Hvaru i u Splitu (1491.-1494.).

Ne zna se točno kada je zaređen, no 1491. godine se u jednom pismu spominje kao splitski kanonik. Splitski nadbiskup Bernard Zanne imenovao ga je generalnim vikarom splitske Crkve i na toj dužnosti ostaje do 1512. godine.
Bio je prijatelj Marka Marulića i hrvatskog bana Petra Berislavića koji ga je imenovao svojim tajnikom i poslanikom. U toj službi obilazi Svetu stolicu, Veneciju i cara Karla V. Habsburga tražeći podršku i pomoć u ratu protiv Turaka koji su u to vrijeme ozbiljno ugrožavali Hrvatsku i Ugarsku. 
Godine 1520. imenovan je za skradinskog biskupa, međutim Skradin već 1522. godine pada pod tursku vlast te je 1524. godine imenovan trogirskim biskupom. Trogirsku biskupiju je napustio već slijedeće godine u korist svog nečaka Kristofora, da bi ponovno nastavio diplomatsku misiju u svrhu prikupljanja pomoći za obranu od Turaka.

Pred kraj života povukao se u samostan na Poljudu gdje je i pokopan.

## Reference

## Literatura
**Škunca, Stanko Josip, Toma Niger Mrčić - diplomat i humanist, Pula, 2000.*
Ana Zaninović

**Ana Zaninović** (Split, 26. lipnja 1987.) hrvatska je  tekvandoašica i bivša europska i svjetska prvakinja.

## Biografija

### Sportska karijera

Najveći uspjeh u karijeri joj je osvajanje naslova svjetske prvakinje 2011. godine u južnokorejskom Gyeongjuu, također osvojila je i srebrnu medalju na Svjetskom prvenstvu u Pekingu 2007. godine.
Njezina sestra blizanka Lucija Zaninović aktualna je Europska prvakinja, obje su članice Taekwondo kluba Marjan.

## Izvori

## Vanjske veze

* http://www.taekwondodata.de/ana-zaninovic.a9w0.html
Emil Stock

**Emil (Emilio) Stock** (Split, 3. kolovoza 1868. - Trst, 1951.) je bio hrvatski poduzetnik, građevinski inženjer i proizvođač alkoholnih pića (robna marka *[[Stock]]*) židovskog podrijetla.

Rodio se u Splitu 1868. godine u obitelji od 11 braće i sestara. Podrijetlom je iz obitelji njemačkih Židova iz Frankfurta na Majni koji su se odselili u Trst, odakle se njegov otac 1844. odselio u Split, a po majci učiteljici bio je iz obitelji Židova koji su u Splitu još od Napoleonovih vremena. Školovao se za građevinskog inženjera. U Svetom Kaju i na Majdanu kod Solina podignuo je tvornice cementa. Također je dao podići tvornicu azbestno-cementnih proizvoda. Početkom 20. st. uključio se je u proizvodnju alkoholnih pića. 1905. se je godine udružio s poznatim splitskim gospodarstvenikom Vidom Morpurgom i osnovao združeno poduzeće *Morpurgo, Stock e Comp*. Dobili su koncesiju za izgraditi tvornice likera na Supavlu (Glavićine), što je onda bilo izvan grada Splita (danas je unutar grada). Koncesiju im je osporavao načelnik splitske općine Vicko Mihaljević, kojeg je zabrinjavala ekološka problematika, odnosno otpad iz tvornice likera koji će zagađivati okolinu. Neki su to pripisivali političkom sukobu. Dotad se je u Splitu proizvodi prvi stock.

Zbog razočaranosti nedobivanjem koncesije i zbog ograničenosti stare tvornice, njegovi i Morpurgovi nasljednici, osnovali su drugu tvrtku i pogone premjestili u Rovinj, a budući da je posao išao dobro, proširili su proizvodnju osnovavši u Trstu novu tvornicu alkoholnih pića, gdje je već prije Emilov brat Lionel Stock u Barcoli zajedno s Carlom Camisom (koji se je povukao iz posla 1906.) otvorio 1882. parnu destileriju vina *distilleria a vapore Camis & Stock* koja je proizvodila vinjak *Medicinal*.

## Izvori
* Želimir Bašić: Prva tvornica "Stock" bila je u Splitu, podlistak Iz prošlosti dalmatinske proizvodnje jakih alkoholnih pića (10), 8. ožujka 2003.
Ozana Ramljak

**Ozana Ramljak** (Split, 24. veljače 1970.) je hrvatska dječja spisateljica, kroatistica i bivša televizijska voditeljica iz Splita, a živi i radi u Zagrebu. Danas predaje na veleučilištu VERN-u predmete Hrvatsku kulturnu baštinu i Poslovni hrvatski jezik.

## Biografija
Rodila se je 1970. u Splitu. U Splitu je pohađala srednju školu gdje je maturirala 1989. godine. Studirala je u Zagrebu na Filozofskom fakultetu gdje je 1994. diplomirala i stekla zvanje profesora kroatistike i južnoslavenskih filologija.

Radila je nekoliko godina kao viša savjetnica za kulturu i prosvjetu u uredu Vlade RH za etničke i nacionalne zajednice ili manjine. Potom je nekoliko godina (1990-te, 2000-te) vodila emisiju Iz jezične riznice (Riječi, riječi, riječi) scenarista i sugovornika Tomislava Ladana, redateljice Marije Lučić.

Danas je profesorica sveučilišta VERN-a. Predaje govorničke vještine i poslovni hrvatski jezik. 2010. je doktorirala na Filozofskom fakultetu na radiodramskom opusu Ivana Slamniga. 2013. joj je povjereno voditi na VERN-u studij Film, TV i novi mediji.

Znanstvene i stručne radove objavila je u časopisima:
*Radovi Zavoda za slavensku filologiju 
*Mogućnosti

Sudjelovala je u pripremama mnogih emisija Znanstveno-obrazovnog programa Hrvatske televizije.

## Djela
**Zgodne nezgode*, 2004. (ilustrirala  Ivana Crnošija-Galović, predgovor Đurđica Ivanišević)
**Kvartet u F-duru* (ilustrirala  Ivana Crnošija-Galović)
**Očaranosti*, priče u stihu, 2010. (ilustrirala  Ivana Crnošija-Galović)
**Paučinasta priča*, knjiga za djecu, 2013. (ilustrirala  Ivana Crnošija-Galović)
**Uskrsno jutro*, stihovana priča o snovima, knjiga za djecu, 2013. (ilustrirala  Ivana Crnošija-Galović)

## Izvori
*Od TV voditeljice do dječje spisateljice: Splićanka Ozana Ramljak napisala treću knjigu za najmlađe , Slobodna Dalmacija, 20. svibnja 2010.
*Ozana Ramljak: Škola ne dopušta djeci da zavole knjigu, Slobodna Dalmacija, 19. svibnja 2013.
*Filozofski fakultet u Zagrebu Izvješće stručnog povjerenstva
Amar Selimović

**Amar Selimović** (Tuzla, 1982.) je bosanski kazališni, televizijski i filmski glumac bosanskih korijena.

## Filmografija
### Televizijske uloge
* "Tajne" kao Robert (2013.*-danas*)
* "New Year's Eve with Magacin Kabare" (2012.)

### Filmske uloge
* "The Ascent" kao Jovan (2011.)
* "Revizor" (2010.)
* "Sevdah za Karima" kao Karim (2010.)

## Vanjske veze
*
Perica Vlašić

**Perica Vlašić** (Vela Luka, 2. lipnja 1932. - 2004.) je bivši hrvatski veslač.

## Biografija
Rodio se je u Veloj Luci u siromašnoj ribarskoj obitelji. Veslačku je karijeru započeo u novoosnovanom klubu u rodnoj Veloj Luci VK Ošjak.
Počeo je u četvercu. Sa 16 godina nastupio je u četvercu na prvenstvu Hrvatske u Rijeci 1948. godine, gdje su pobijedili. Sljedeće godine njegov je četverac pobijedio u omladinskoj konkurenciji na prvenstvu Hrvatske u Šibeniku. 1950. godine njegov četverac na prvenstvu Hrvatske u Puli pobijedio je u konkurenciji juniora. Iste je godine prvi put okušao se u skifu. 1951. se opet natjecao na prvenstvu Hrvatske u Zadru. Njegov je četverac opet pobijedio, ovog puta u seniorskoj konkurenciji. Poslije se okrenuo natjecanju u skifu.
Nakon odsluženja vojnog roka u Puli, legendarni Luka Marasović odveo ga je u Split. Ondje se pridružio VK Mornaru s kojim se je već natjecao na prvenstvu Hrvatske u Splitu 1953. godine. Pobijedio je i postao prvak Hrvatske i neslužbeni seniorski prvak Jugoslavije. Od iste godine veslao je za državnu reprezentaciju. za seniore. Iste je godine postao državni prvak na prvenstvu u Šibeniku u disciplini skif i dubl-skul, zajedno sa suvozačem Stevanom Vacijem iz VK "Tamiš" Pančevo.
Uskoro je veslao na europskim prvenstvima, gdje je osvojio zlatna odličja.

## Uspjesi
* sudionik na sedam europskih prvenstava 
* sudionik OI u Melbourneu 1956. 
* sudionik OI u Rimu 1960. godine
* osmerostruki uzastopni državni prvak u skifu (sedam puta sa suvozačem Nikolom Lučinom iz Splita)

## Nagrade i priznanja
* 1953.: najbolji športaš Hrvatske u izboru Sportskih novosti
* 1995.: Državna nagrada za šport "Franjo Bučar" za 1995. godinu
* 1995.: priznanje Općine Vela Luka za životno djelo

## Izvori
*Ivo Cetinić Paron: Perica Vlašić , velaluka.info
Emil Tedeschi

**Emil Tedeschi** (Split, 6. travnja 1967.), hrvatski poduzetnik, osnivač i vlasnik *[[Atlantic Grupa|Atlantic Grupe]]*. Proglašen je menadžerom godine 2002. prema izboru CROMA-e, a 2005. godine i prema izboru poslovnog časopisa *[[Privredni vjesnik]]*. Godine 2006. izabran je odlukom stručnog žirija *[[Kapital Network]]a* za gospodarstvenika godine.

## Biografija

Tedeschijeva obitelj je podrijetlom iz Venecije, a pradjed je kao trgovac došao na otok Korčulu. Otac Svetozar je završio pravo u Splitu i bavio se hotelijerstvom na Korčuli, a kasnije je prešao u Zagreb gdje je postao direktor sektora za razvoj i investicije u *Zagrebačkoj tvornici papira*. Radio je i kao delegat u tvrtki *Zagreb-Mainz* u Frankfurtu koja je bila u suvlasništvu *[[Privredna banka Zagreb|Privredne banke Zagreb]]*. Potkraj 80-ih odlazi u Trst gdje s talijanskim partnerom otvara tvrtku za malograničnu trgovinu. Majka Đurđica bila je sutkinja na Korčuli i sudac Općinskog suda u Zagrebu, a danas u mirovini slovi za modnog znalca.

Njihov sin Emil je 1989. godine počeo raditi u očevoj tvrtki u Trstu. Ubrzo prelazi u *Meteor holding London*, tvrtku za trgovinu celulozom i papirom. S 22 godine postao je direktor milanske podružnice. Tvrtku *Atlantic Trade* osnovao je samostalno 1991. godine sa šest zaposlenika koje je uzeo iz zagrebačke podružnice *Meteor holdinga*. Njegova tvrtka tada je rasla od prodaje guma za žvakanje Wrigley i čokoladica Ferrero. Kasnije je proširio svoju ponudu robe široke potrošnje. Kompaniju je širio akvizicijama od kojih su najpoznatije one od Cedevite i Neve od velikog farmaceutskog mastodonta Plive, te kasnije slovenske Droga Kolinske. Transakcija je bila vrijedna 382 milijuna eura, a kupio ju je kreditom Europske banke za obnovu i razvoj. Nakon tog širenja njegovo poslovno carstvo ukupno ima 5400 zaposlenih i promet od 711 milijuna eura. Vlasnik je i najvećeg privatnog lanca ljekarni Farmacia.

Godine 2010. je primio nagradu "Večernjakov pečat" kao gospodarstvenik  godine u regiji jugoistočne Europe, te državno odlikovanje Reda Danice hrvatske s likom Blaža Lorkovića za posebne zasluge za gospodarstvu. Od 2005.-2007. bio predsjednik Hrvatske udruge poslodavaca i član Gospodarsko socijalnog vijeća. Također je član Trilateralne komisije. Počasni je konzul Irske u Republici Hrvatskoj. Od 2010. do 2015. godine bio je član Savjeta za gospodarstvo Predsjednika Republike. Za dugogodišnju podršku razvoju Sarajevo film festivala 2011. je nagrađen počasnim "Srcem Sarajeva".

Godine 2012. diplomirao na Zagrebačkoj školi ekonomije i menadžmenta. Sa suprugom Majom ima dvoje djece. Žive u vili od skoro tisuću četvornih metara na zagrebačkom Gornjem gradu, koja je kulturno dobro. Ljeti se odmaraju u vili na Hvaru. Vlasnik je košarkaškog kluba Cedevita.

## Napomene

## Vanjske veze

* Emil Tedeschi - životopis.hr  
* Ivica Todorić je 4 puta bogatiji od drugog biznismena u Hrvatskoj - jutarnji.hr  
* Emil Tedeschi - vecernji.hr  
* Emil Tedeschi - poslovnjak.net
Ana Marija Botteri

**Ana Marija Botteri** (Split, 1971.) hrvatska je akademska slikarica. Izrađuje mozaike i vitraje. Umjetnica je pomalo avangardnog stila. Kao i otac, slika toplim, žarkim bojama. Kćer je hrvatskoga akademskog slikara Josipa Botterija Dinija.

## Biografija
Rodila se je u Splitu 1971. godine. U rodnom gradu završila je Školu za primijenjenu umjetnost i dizajn. Studirala je u Zagrebu gdje je 1993. godine diplomirala slikarstvo na Akademiji likovnih umjetnosti u Zagrebu kod prof. Đure Sedera. U Parizu, Milanu, Veneciji i Beču bila je na studijskim boravcima.

Djela su joj u muzejskim i inim zbirkama Nadbiskupske palače u Splitu te raznim u privatnim zbirkama. Portretirala je poznate osobe: msgr. Ante Jurića), Michaela Yorka, Franju Tuđmana, Gorana Ivaniševića i dr.

Djela je izlagala na kolektivnim i samostalnim izložbama u tuzemstvu i inozemstvu, njih preko 40, poput izložaba u Dominikanskom samostanu u Splitu,, Galeriji HDLU u Splitu, Galeriji Laudato corde u Zagrebu, Galeriji umjetnina u Splitu Centru za kulturu i obrazovanje u Susedgradu  i drugdje, vodila je likovne radionice samostalno i sa suprugom

Članica je HZSU-a i HDLU-a.

## Izvori
*Ines Grbić/Laudato: Umjetnici Botteri Dini i Peruzović: matura, Gotovina i ekspresija tijela, Laudato.hr, 30. rujna 2013., pristupljeno 27. travnja 2014.
*Verbum  Gladiole - Ana Marija Botteri Peruzović, pristupljeno 27. travnja 2014.

## Vanjske veze
*Službena stranica
Hrvoje Marko Peruzović

**Hrvoje Marko Peruzović** (Zagreb, 28. travnja 1971.) hrvatski je akademski slikar, grafičar, ilustrator, kipar i fotograf. Tehnika kojom se najviše služi jest akrilik na platnu. Slika razne teme, a redovita tema koja se provlači kroz sva djela jest ljudsko tijelo.

## Biografija
Rodio se u Zagrebu 1971. godine. U Splitu je završio grafički odjel Škole za primijenjenu umjetnost i dizajn. Studirao je u Zagrebu gdje je 1995. godine diplomirao slikarstvo na Akademiji likovnih umjetnosti kod prof. Đure Sedera.

Djela su mu izložena u muzejskim i inim zbirkama.

Djela je izlagao na kolektivnim i samostalnim izložbama u tuzemstvu i inozemstvu, njih preko 30, poput izložaba u Dominikanskom samostanu u Splitu,, Galeriji HDLU u Splitu, Galeriji Laudato corde u Zagrebu, Galeriji umjetnina u Splitu Centru za kulturu i obrazovanje u Susedgradu  i drugdje, vodio je likovne radionice sa suprugom

Član je HZSU-a i HULU-a.

## Izvori
*Ines Grbić/Laudato: Umjetnici Botteri Dini i Peruzović: matura, Gotovina i ekspresija tijela, Laudato.hr, 30. rujna 2013., pristupljeno 27. travnja 2014.
*Verbum  Gladiole - Ana Marija Botteri Peruzović, pristupljeno 27. travnja 2014.

## Vanjske veze
*Tri slike s izložbe Hrvoja Marka Peruzovića, Prigorje, br. 44, siječanj - veljača 2019., str. 30-31
Mastrinka (Trogir)

**Mastrinka** je priobalno naselje na sjeveru otoka Čiova. Administrativno, Mastrinka je gradsko naselje Trogira.

Nalazi se istočno od čiovskog dijela Trogira. Idući dalje obalom prema istoku, dolazi se u susjedno naselje Arbaniju. Južno od Mastrinke, u čiovskoj unutarnjosti, nalazi se selo Žedno. Sjeverno od Mastrinke se nalazi ušće Pantane.

Naselje je naseljeno uglavnom žiteljima mjesta Arbanija i Žedno. Mastrinka je na obali mora kao i Arbanija, što joj daje niz pogodnosti u odnosu na gospodarski zaostalo Žedno, gdje se nije razvio turizam.
Košute

**Košute** je hrvatsko selo u Cetinskoj krajini, u Zagori. U sastavu je grada Trilja (Splitsko-dalmatinska županija).

Košute su nekada zajedno s naseljima Vedrine i Trilj sačinjavale župu sv. Mihovila arkanđela, a odlukom nadbiskupa splitsko-makarskog, Marina Barišića, 20. kolovoza 2012. postaju samostalna župa Presvetog Srca Isusova Košute.

## Stanovništvo

Prema popisu iz 2001. godine, broji 1.752 stanovnika. 
Apsolutno većinsko i jedino autohtono stanovništvo ovog sela su Hrvati, a većina stanovništva izjasnila se kao pripadnici Rimokatoličke crkve.

Napomena: Pri popisima stanovništva 1869. i 1921. godine sadržava podatke iz naselja Gardun i Trilj.

## Historija
U blizini zaseoka Dodiga nalazi se napušteni rudnik iz kojega se do 1970-ih vadio lignit. Isti je 1942. napadnut od strane pripadnika NOVJ koji su onesposobili mehanizaciju potrebnu za vađenje budući se ugljen iz rudnika isporučivao okupatorskim snagama.

## Kultura
Župna crkva Presvetog Srca Isusova.

## Gospodarstvo
Stanovništvo se nekada bavilo poljoprivredom i uzgojem stoke. Danas se sve više napuštaju ove djelatnosti.

## Reference
Dražen Zečić

**Dražen Zečić** (Split, 24. srpnja 1967.), hrvatski je pjevač zabavne glazbe i tekstopisac.

## Biografija

Svoju glazbeničku karijeru je započeo početkom 1990-ih, u svojstvu tekstopisca. Pisao je pjesme drugim poznatim pjevačima, kao što su Mate Bulić, Zlatko Pejaković, Mate Mišo Kovač.

Učestale teme u njegovim pjesmama su neuzvraćene i nesuđene ljubavi, rastanci.

Njegov prvi pjevački uspjeh je pobjeda na Splitskom festivalu zabavne glazbe 1993. s pjesmom "Govore mi mnogi ljudi".

## Nagrade

*1999. - pjevač godine, Porin za najbolji album zabavne glazbe (*[[Nitko nema dva života]]*), nominacija za Porina u kategorijama hit godine i album godine
* nagrada izdavačke kuće Croatie Records "Zlatna ptica", za preko 100 tisuća prodanih nosača zvuka
*2004. - nagrada publike na Hrvatskom radijskom festivalu za pjesmu "Pokidat ću lance sve"

## Diskografija

### Albumi

# *[[Zagrli me noćas jače]]* &ndash; 1990. (Suzy)
# *[[Evo zore, evo dana (Dražen Zečić)|Evo zore, evo dana]]* &ndash; 1992. (????)
# *[[Govore mi mnogi ljudi]]* &ndash; 1993. (Orfej)
# *[[Boem u duši]]* &ndash; 1995. (Croatia Records)
# *[[Tamo gdje je srce]]* &ndash; 1996. (Croatia Records)
# *[[Dražen Zečić - live]]* &ndash; (Scardona)
# *[[Nitko nema dva života]]* &ndash; 1998. (Croatia Records)
# *[[Još se sjećam jedne žene]]* &ndash; 1999. (Vjeverica/Croatia Records)
# *[[Žnjan - u živo]]* &ndash; 2000.  (Scardona)
# *[[Ti si život moj]]* &ndash; 2001. (Croatia Records)
# *[[U ime ljubavi]]* &ndash; 2002. (Scardona)
# *[[Pokidat ću lance sve]]* &ndash;  2004. (Hit Records)
# *[[Zora (album)|Zora]]* &ndash;  2006. (Hit Records)
# *[[Oprosti svijete]]* &ndash; 2007. (Croatia Records)
# *[[U čast svim dobrim ljudima]]* &ndash; 2009. (Croatia Records)
# *[[Crni kralj i bijela dama]]* &ndash; 2011. (Croatia Records)
# *[[Tvoj ću ostati]]* &ndash; 2013. (Croatia Records)

### Kompilacije
# *[[Najveći hitovi (Dražen Zečić)|Najveći hitovi]]* &ndash; 1997.
# *[[Sve najbolje 1 i 2 (Dražen Zečić)|Sve najbolje 1 i 2]]* &ndash; 2000. (Croatia Records)
# *[[Sve najbolje(Dražen Zečić)]]* &ndash; 2003. 
# *[[Megamix - 33 zlatna hita]]* &ndash;  2003. (Hit Records)
# *[[20 zlatnih hitova (Dražen Zečić)|20 zlatnih hitova]]* &ndash;  2006. (Scardona)
# *[[The platinum collection (Dražen Zečić)|The platinum collection]]*  -  2006.
# *[[Hitovi 2 u 1]]* &ndash;  2007. (Hit Records)

## Izvori

## Vanjske veze
*Dražen Zečić  na Bazi autora pri ZAMP-u
*Diskografija
Splitska

**Splitska** je priobalno mjesto na otoku Braču, u Splitsko-dalmatinskoj županiji. Administrativno je u sastavu grada Supetra.

Nalazi se 7 kilometara istočno od Supetra i 3&nbsp;km zapadno od Postira. Prema popisu stanovnika iz 2001. godine, Splitska broji 402 stanovnika.

Naselje se razvilo u 16. st., nakon osnutka u 13. st. u kojem su ga razorili omiški gusari. U Splitskoj se u antičko doba nalazila luka iz koje se izvozio brački kamen korišten za izgradnju Dioklecijanove palače u Splitu. U neposrednoj blizini Splitske, u kamenolomima Rasohe i danas se može vidjeti reljef Herakla ukesan u stijeni, djelo jednog od Dioklecijanovih klesara.

U 16. stoljeću generalni kapetan Francesco Morosini, vraćajući se s istoka sa svojom mornaricom, svratio je u Splitsku na nekoliko dana te se u tom *lijepom mjestancu* opskrbio drvima, mesom, vinom i sirom. U kolovozu 1722. boravio je više od 40 dana u *lijepom naselju sagrađenom u pitomoj uvali* tadašnji generalni providur, na obližnjem polju podigao svoj šator i održavao javna primanja i skupove. Kada je duždem imenovan Sebastian Mocenigo, providur je raznim svečanostima i paležom jedne obližnje šume proslavio to promaknuće. Splitska je već tada bila poznata ne samo kao *lijepo mjestance*, nego i kao sigurna pomorska luka u tome dijelu Brača.

Crkva posvećena Blaženoj Djevici Mariji u Stomorni sagrađena je na temeljima ranije crkve iz 1228. godine. Oltarnu palu Djevice sa svecima naslikao je 1577. godine Leadro Bassano, renesansni slikar iz Venecije. Vrijedno je spomenuti i dvorac obitelji Cerinić iz 1577. godine te ostatci crkvice sv. Jadre na putu prema Škripu iz V. st.

U Splitskoj su danas osnovne gospodarske grane poljodjelstvo, maslinarstvo i vinogradarstvo a sve se više razvija turizam.

## Značajne osobe
* Cvijeta Job, hrvatska ilustratorica

## Izvori
Teo Đogaš

**Teo Đogaš** (Split, 19. veljače 1977.), hrvatski vaterpolist.

Član je VA Cattaro iz Kotora. Igra na poziciji napadača. Nastupio je 148 puta za hrvatsku vaterpolsku reprezentaciju. Osvojio je dvije srebrne medalje na Europskim prvenstvima 1999. u Firenzi i 2003. u Kranju. Bio je najbolji strijelac reprezentacije posljednjih godina. Osvojio je zlatnu medalju na Svjetskom prvenstvu u Melbourneu 2007.
Dol (Stari Grad)

**Dol** je malo mjesto na otoku Hvaru južno od Starog Grada. Ima približno oko 350 stanovnika.

## Geografija
Naselje je smješteno u dvije odvojene udoline između kojih se nalazi uzvišenje sa župnom crkvom Sv. Mihovila Arhanđela. U istočnoj dolini se nalazi Dol sv. Ane (nekad sv. Barbare), a u zapadnoj Dol sv. Marije (nekad sv. Petra).

## Ime
Smatra se da dvostruka imena dolaze od različitih bratovština ili posveta oltara.

## Historija
Prema predaji, Dol pripada među najstarija naselja na otoku što potvrđuju i arheološki nalazi u njegovoj okolici koji ukazuju na naseljenost područja od prapovijesti nadalje: ilirska gradina Purkin kuk, rimska villa rustica (gospodarsko imanje) Kupinovik, srednjovjekovna crkvica sv. Dujma iz 11. st. itd.

## Stanovništvo

## Kultura

#### Arheološki lokaliteti
* Purkin kuk
* Kupinovik
* U okolici mjesta, na starom putu za Vrbanj, nalaze se neznatni ostaci srednjovjekovne crkvice sv. Dujma iz 11. st.

## Sport
U Dolu djeluje Nogometni klub "Sloga", osnovan 1936. Klub sudjeluje u Forskoj nogometnoj ligi.

## Sakralna arhitektura
* crkva sv. Ane
* crkva sv. Marije
* kapela sv. Roka
* župna crkva sv. Mihovila

## Mediji
* "Tartajun" - prva dolska informativno-zabavna publikacija koja izlazi jednom godišnje. Glavni i odgovorni urednik je Ivica Moškatelo, prof., a tehnički i grafički urednik je Šime Šurjak.

## Značajne osobe
* Jordan Kuničić, hrvatski teolog svjetskog glasa, dominikanac
* Ivica Šurjak, hrvatski nogometaš 
* Renco Posinković, hrvatski vaterpolist (vratar).
* Verka Škurla-Ilijić, hrv. književnica, kćer hrv. književnika Stjepka Ilijića
* Nikola Moscatello, diplomat Kraljevine SHS pri Svetoj Stolici, savjetnik Kongregacije za istočne Crkve

## Izvori
Kaštel Kamerlengo

Tvrđava ili kaštel **Kamerlengo** nalazi se na jugozapadnom rubu grada Trogira, u uglu zidina.

Najstariji dio je poligonalna kula iz kraja XIV. stoljeća, a zidine dobivaju današnje oblik nakon dolaska mletačke vlasti. Za gradnju je bio konzultiran državni inženjer Lorenzo Picino, a izvedba je povjerena protomagistru Marinu Radoju. Tvrđava je građena od 1420. do 1437. godine, a služila je za smještaj mletačke vojne posade.

Sjeverozapadno od tvrđave nalazi se Batarija, igralište HNK Trogira.

## Vanjske veze
Palača Ćipiko

**Palača [[trogir]]ske obitelji Ćipiko** nalazi se nasuprot trogirskoj katedrali.

Sama palača je sklop od više zgrada, vremenom spojenih u jedinstvenu cjelinu. Najstariji zidovi datiraju iz ranog srednjeg vijeka, a najveći je dio sklopa nastao u XIII. stoljeću.

Najradikalnije promjene palača doživljava u XV. stoljeću, u doba humanista, ratnika i pisca Koriolana Ćipika, koji je za njezinu obnovu angažirao tada najistaknutije umjetnike Nikolu Firentinca, Andriju Alešija i Ivana Duknovića.